**НАРОДНО ЧИТАЛИЩЕ „ВЛАДИМИР БАШЕВ-1922“ С. СЕЛИЩЕ,ОБЩ. БЛАГОЕВГРАД**

**Отчет за осъществените дейности за 2021 година**

**Стратегически цели и приоритети**

Цел:

* Утвърждаване на Народно Читалище „Владимир Башев - 1922“, като културно-просветно средище с активни културни, информационни и граждански функции.

Приоритети:

* Насърчаване и подкрепа на читалището за осъществяване на основните му дейности и приложението на съвременни форми на работа придаващи съвременна визия на читалищната дейност
* Укрепване на читалищната дейност в сътрудничество и партньорство с Община Благоевград, с културните и образователните институции, с представители на бизнеса и НПО за реализиране на съвместни програми и проекти
* Да провокира интереса на децата и младежите към усвояване на местната фолклорна традиция

***КУЛТУРНА И ХУДОЖЕСТВЕНА ДЕЙНОСТ***

През отчетния период дейността на читалището беше реорганизирана съгласно приетият културен календар и програма за развитие на читалищната дейност през 2021г. приети на заседание на читалищното настоятелство и представени в Община Благоевград. Поради продължилата епидемична обстановка в страната екипът на читалището, както и самодейните колективи се включиха активно в дейността на читалището и културния живот на селото доколкото ситуацията позволяваше. Поетите ангажименти не бяха изпълнени на 100 процента, но пък се разкриха нови иновативни дейности, като участия в онлайн конкурси и фестивали. Засилено бе доброволчеството от млади доброволци. През 2021г. в читалището работиха следните колективи: Женска певческа група за автентичен фолклор, Сурвакарска група.

**Участия и изяви в местни празници, общински, национални и международни фестивали и конкурси:**

Честване бележити дати и годишнини от националния календар с витрини, изложби, рецитали, поднасяне на цветя и др. Организиране и участия в празници,събори , изложби и творчески вечери. Честване местни празници , граждански инициативи, спортни занимания, работата с църковното настоятелство за съвместни прояви по време на традиционни църковни празници.

Участия в предавания на БНТ2 и Радио Благоевград.

Бабин ден -21 януари се отпразнува съвместно с групата от с. Логодаж, като пресъздадохме обичая „Бабуване“. 14 февруари –денят на виното и любовта бе отбелязан тържествено със зарязване на лозята по стар български обичай и с музикална програма. На 1 март - Ден на любителското творчество женската певческа група взе участие в Честване на 3- март - Национален празник на Република България със вдигане на знамена и тематична изложба. Самодейната група се включи в инициативата на Сдружение „Азбукари“ – „Пробуждане с хоро“ в с. Логодаж.

1 юни – Международен ден на детето бе отбелязан в библиотеката с рисунки на тема по избор. Децата сами определиха темата „ Нарисувай си маска“, след като от по-големите ученици им бе представена кратка презентация как да се предпазят в училище и на вън от КОВИД 19. След това всяко дете стана читател на библиотеката си тръгна с книжка.

Културния календар се промени с виртуални и онлайн събития и участия. Онлайн великденски конкурс „ Най-шарено яйце“. Съвместно с Кметството и църковното настоятелство в двора на черквата направихме водосвет и курбан за здраве на църковния празник – Илинден и Рождество на Пресвета Богородица при спазване на всички мерки касаещи безопасността и здравето на жителите на селото. Женската група размени гостуване като се включваше в мероприятията в популяризирането на традиционната кухня в Интерактивната дигитална, езикова карта на България в онлайн платформата на групата от съседното село Логодаж. През периода, когато мерките бяха по-разхлабени направихме организирано посещение до античния град Хераклея Синтика и храма „Света Петка“ в с. Рупите.

***Библиотечна дейност***

* Библиотечен фонд – 7084 тома, закупена нова литература 24 книги. Брой читатели 83, брой посещения 300, брой заети библиотечни материали 810
* Осигурен достъп до интернет , наличие на размножителна техника в библиотеката.
* Във връзка с епидемичната обстановка в страната, като се има предвид, че по-възрастните жители на селото са в рискова група осигурихме,чрез доброволци към читалището разнос на книги по домовете.
* В услуга на жителите е предоставен 1 бр. компютър за ползване от населението , като има изготвен списък с интернет адреси, които са в услуга на хората като: НОИ, РЗИ, НЗОК, Агенция социално подпомагане, Агенция по заетостта, Държавен фонд земеделие , адреси на национални и регионални сайтове и др.
* Безплатен достъп в библиотеката , като ежегодно се обновява и актуализира библиотечния фонд / със собствени средства и от дарители/ , макар и малко на брой издания предлага и периодичен печат .

***Административно – стопанска дейност***

* Осигуряване консумативи и материали

Изпълнението на програмата не даде пълна възможност за реализация на набелязаните цели и задачите в основните дейности, но все пак успешното им изпълнение спомогна за опазването и съхраняването на културно историческото наследство във времето на пандемия.

В изпълнението на тази програма имаха съществен принос Кметския наместник на село Селище Валери Байрактарски, Председателят на Читалището Валентин Чавеев, всички самодейци и доброволци към читалището за постигане на интегриран подход за развитие на образованието и културата и превръщането на читалището не само в духовно, но и в съвременен информационен център. Така изпълнената програмата съхранява традициите на миналото, предизвикателствата на настоящето и надеждата за по – добро бъдеще.

**ПЛАН ЗА ДЕЙНОСТТА НА НАРОДНО ЧИТАЛИЩЕ “ВЛАДИМИР БАШЕВ -1922“ с. СЕЛИЩЕ, общ. БЛАГОЕВГРАД ЗА 2022Г.**

**Стратегически цели и приоритети**

*Цел:*

* Утвърждаване на Народно Читалище „Владимир Башев -1922“, като културно-просветно средище с активни културни, информационни и граждански функции.

*Приоритети:*

* Насърчаване и подкрепа на читалището за осъществяване на основните му дейности и приложението на съвременни форми на работа придаващи съвременна визия на читалищната дейност
* Укрепване на читалищната дейност в сътрудничество и партньорство с Община Благоевград, с културните и образователните институции, с представители на бизнеса и НПО за реализиране на съвместни програми и проекти Разширяване обхвата на дейността на читалището в обществено значими сфери, като социалната и информационно-консултантската
* Разширяване обхвата на дейността на читалището в обществено значими сфери, като социалната и информационно-консултантската

***Основни дейности:***

***Културна и художествена дейност***

* Честване бележити дати и годишнини от историческия календар с витрини, изложби , рецитали, поднасяне на цветя и др.
* Честване местни празници , продължаване работата с църковното настоятелство за съвместни прояви по време на традиционни църковни празници
* Интегриране на читалището в глобалното информационно общество в съответствие с ролята му за съхраняване на българския бит и култура и неговата уникалност като културно-просветен център
* Развитие на любителското художествено творчество
* Запазване на традиционните за Читалището художествени колективи: Група за автентичен фолклор и Сурвакарска група
* Участие на групите в местни, общински, национални и международни конкурси и фестивали и събори
* Тържествено отбелязване на 100 годишнината от основаване на читалището. Създаване на инициативен комитет, който да издири бивши читалищни активисти, да работи по мероприятията за честванията.
* Подобряване координацията на работа със специализираните органи срещу разпространяването на работа под надслов „ Не на наркотиците ”
* Поддържане на постоянна витрина с материали „Анти дрога”

***Социална дейност-***

* Реализиране на инициативи и включване в проекти със социална насоченост с цел социална и културна интеграция на различни социални общности, включително такива в риск, неравностойно положение и др.
* Формиране на Читалището, като място за общуване и контакти, успешни социални практики и дарителски акции
* Организиране на инициативи за оказване на помощ и съдействие на възрастни хора и деца в неравностойно положение

***Библиотечна дейност***

Библиотечната дейност е една от основните функции на читалището. В библиотеката се обработва,организира съхранява и се предоставя за обществено ползване библиотечни и информационни услуги за местното население.

* Попълване и обновяване на библиотечния фонд с нови заглавия от различни области
* Превръщане на библиотеката в информационно – образователен център
* Достъп до информация ,комуникация и учене през целия живот с предоставянето на компютърни и интернет услуги
* Различни методи и форми на работа – уреждане на кътове с литература, срещи с автори – краеведи, литературни четения и др.
* Разширяване обхвата на учащите за по-пълноценно използване на читалищната библиотека
* Осигуряване абонамент за местен ежедневник, един седмичник и специализирани издания във връзка с дейността на читалищата

1. ***Административно - стопанска дейност***

* Разширяване формите на работа за допълнително самофинансиране и пълноценно участие по програми и проекти финансиращи областта на културата от структурните фондове на Европейския съюз
* Участия в семинари , курсове и обучения за НПО по различни програми и за различни социални групи
* Модернизиране материално- техническата база, условията в читалищния салон и библиотеката, възстановяване и поддържане на съществуващите , оборудване с компютърна техника за максимално използване възможностите на интернет, като така ще се обезпечат целите които си поставя читалището
* Осигуряване консумативи и материали

Изпълнението на програмата ще даде възможност за реализация на набелязаните цели , задачите и основните дейности . Успешното им изпълнение ще спомогне за опазването и съхраняването на културно историческото наследство във времето на глобализация.

Изпълнението на тази програма ще има съществен принос за постигане на интегриран подход за развитие на образованието и културата и превръщането на читалището не само в духовно, но и в съвременен информационен център. Така програмата ще разкрие традициите на миналото, предизвикателствата на настоящето и надеждата за по – добро бъдеще.